# Jóna Dávid

# C:\Users\Otthon\Desktop\63kézirat\jóna402452275_6849031655144522_9221163267279631153_n (6).jpg*A föld és az ég*

A föld és az ég, ahol összeér, ott keress!

Valahol a bűn és a megváltás között.

A tenger a sziklán fésülködött,

s majd visszahátrált a mélybe,

lopakodva visszatérve

kócos örvényjárta végtelen félelem rejtekébe,

hogy erőt gyűjtsön újra partot támadni,

szeretni, adni, lázadni, áradni.

Zsigmond István

A föld és az ég, ahol összeér, ott keress!

Valahol a hit és a kétségek között.

Mert azt tudni véljük mi van a mindenek fölött,

de afölött mi van, na, az a nehéz!

Az erős fénybe az ember, ha belenéz,

selymes melegséggel áld az Úr,

de összeolvad a sokféle kontúr, s eggyé válik. Veled.

S már nem számolod vesztességedet.

A föld és az ég, ahol összeér, ott keress!

Valahol a bizonyosság és a bizonytalanság között.

A világ, amire véletlenül Isten ráköhögött,

saját sorsát formázza,

pedig olyan nagyon büszkék erre az útra nem lehetünk,

olyan amilyen,

aztán egy részébe mégis beleszeretünk,

mintha a tökéletes és felesleges találkozna,

és épp ott egyensúlyozna, ahol Te jársz!

Ahol a föld és az ég összeér, engem is ott találsz!